امریکا، گونئی کره و ژاپونیا قوزیی کره-نین یئنی نوکلئر سیناغینا بیرگه جاواب وئره‌جک‌لرینی آچیقلاییب.
همین اؤلکه‌لرین تهلوکه‌سیزلیک مسئله‌لری اوزره موشاویرلری قوزیی کره-نین راکت سیناقلاریندان‌ سونرا بؤلگه‌ده آرتان گرگین‌لیگی موذاکیره ائتمک اوچون امریکانین هاوای آدا‌لاری‌نین هونولولو شهرینده بیر آرایا گلیب.
"یونهاپ" خبر آژانسی‌نین وئردیگی معلوماتا گؤره، گؤروشده ایشتیراک ائدن گونئی کره-نین تهلوکه‌سیزلیک موشاویری کیم سونگ-هان قوزیی کره-نین بو ایل 6 نوکلئر سیناغی کئچیردیگینی و بو سیناق‌لاردان 7-نی حیاتا کئچیرسه، رئاکسیا‌لاری‌نین فرق‌لی اولاجاغینی بیلدیریب.
خاطیرلاداق کی، قوزیی کره آوقوستون اولیندن 2-سی قانادلی راکت اولماقلا 18 راکت سیناغی کئچیریب.
کره یاریم آداسی‌نین آتوم سلاح‌لاردان تمیزلنمه‌سی ایله باغلی دیالوق 2019-جو ایلده هانوی-دا کئچیریلن سون گؤروشدن  سونرا دایانیب.
قوزیی کره بو ایل یئنی راکت‌لری سیناق‌دان کئچیرمه‌یه باشلاییب.
پیونگ یانگ-ین 7-جی نوکلئر سیناغینا حاضیرلیغی باشا چاتدیردیغی باره‌ده ده معلومات‌لار وار.
